Жон Бардин

Жон Бардин (; 1908.05.23-нд АНУ, Висконсин, Мадисонд төрж 1991.01.30-нд Массачуссэтс, Бостонд нас барсан) нь АНУ-ын физикч, цахилгааны инженер бөгөөд физикийн салбар дахь Нобелийн шагналыг 2 удаа хүртсэн хүн юм. Принстоны их сургуульд физик математикаар докторын зэрэг хамгаалсан. 1956 онд Уильям Шокли, Волтер Браттэйн нарын хамт транзисторыг нээснийхээ төлөө хүртсэн; мөн 1972 онд Леон Нейл Купер, Жон Роберт Шриффер нарын хамт хэт дамжуулагчийн талаарх үндсэн онолыг бий болгосныхоо төлөө хүртжээ. Энэ онол (Бардин-Купер-Шриффер буюу БКШ-ийн онол хэмээн алдаршсан) нь хожим нь хэт дамжуулагчийн сэдвээр хийгдсэн бүх эрдэм шинжилгээний ажлын үндэс болсон. Түүнчлэн Бардин хагас дамжуулагчийн зарим шинж чанарыг тайлбарласан онолыг зохиосон билээ.

Транзистор нь электроникийн салбарт хувьсгал хийж, мэдээллийн эриний үүдийг нээсэн гэж хэлж болно. Харилцуур утаснаас эхлээд компьютер, пуужин гээд орчин үеийн цахилгаан хэрэгслүүдийн ихэнх нь транзистор ашиглаж хийгддэг билээ. Мөн түүнд 2 дахь Нобелийн шагналыг авчирсан хэт дамжуулагчийн онол нь компьютер томограф болон соронзон бичлэг зэрэгт ашиглагдаж, анагаах ухааны хөгжлийг шинэ шатанд гаргасан билээ.

1990 онд Жон Бардин Лайф сэтгүүлийн "20-р зууны хамгийн нөлөө бүхий 100 америк хүн"-ий нэгээр нэрлэгджээ.

 Цахим холбоос 

Эшлэл

Ангилал:АНУ-ын физикч
Ангилал:20-р зууны физикч
Ангилал:Физикийн Нобелийн шагналтан
Ангилал:Цахилгаан техникийн анхдагч
Ангилал:Урбана ба Шампейн дахь Иллинойн их сургуулийн багш
Ангилал:АНУ-ын Урлаг ба Шинжлэх Ухааны Академийн гишүүн
Ангилал:АНУ-ын Үндэсний Шинжлэх Ухааны Академийн гишүүн
Ангилал:Унгарын Шинжлэх Ухааны Академийн гишүүн
Ангилал:Оросын Шинжлэх Ухааны Академийн гишүүн
Ангилал:Америкийн Физикийн Нийгэмлэгийн гишүүн
Ангилал:АНУ-ын Гүн Ухааны Нийгэмлэгийн гишүүн
Ангилал:Кембрижийн их сургуулийн хүндэт доктор
Ангилал:Ерөнхийлөгчийн эрх чөлөөний медаль шагналтан
Ангилал:Ломоносовын нэрэмжит Их Алтан Медаль шагналтан
Ангилал:Америкчууд
Ангилал:1908 онд төрсөн
Ангилал:1991 онд өнгөрсөн